laion/Wikipedia-Exotic huggingface dataset:
Argentina Menis

Argentina Menis (19. juuli 1948 Craiova – 3. märts 2023) oli rumeenia kettaheitja. Esimest korda rahvusvahelistel tiitlivõistlustel täiskasvanute arvestuses, tegi ta kaasa 1971. aasta Euroopa meistrivõistlustel Helsingis, kus ta tulemusega 59.04 sai neljanda koha. Argentina Menis võitis hõbemedali Müncheni olümpiamängudel ja hõbemedali 1974. aasta Euroopa meistrivõistlustel Roomas. Mõlema võistluse kullad võitis Nõukogude Liidu kettaheitja Faina Melnik. Montréali olümpiamängudel 1976 sai ta kuuenda koha. Tema isiklik rekord kettaheites oli 67.96 (1976). Septembris 1972 püstitas Argentina Menis kettaheite maailmarekordi 67.32. Selle ületas kaheksa kuud hiljem Faina Melnik tulemusega 67.44. "World Athletics". Vaadatud 25. märtsil 2023. "World Record Progression of Discus Throw". Vaadatud 25. märtsil 2023. Argentina Menis Rahvusvahelise Kergejõustikuliidu kodulehel (inglise) Argentina Menis veebisaidil Olympedia (inglise)
Drouvin-le-Marais

Drouvin-le-Marais on vald Põhja-Prantsusmaal Pas-de-Calais' departemangus. Põllumajandusküla asub u. 4,8 km Béthune'ist lõunas ja 45 km Lille'ist edelas, teede D171 ja D72 ristumiskoha ümbruses. St. Pierre'i kirik, pärineb 19. sajandist. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Ecquedecques

Ecquedecques (lääneflaami: Eskeldeke) on vald Põhja-Prantsusmaal Pas-de-Calais' departemangus. Põllumajandusküla asub umbes 14 km Béthune'ist edelas ja 48 km Lille'ist edelas, teede D185 ja D185E ristumiskoha ümbruses. Autoroute A26 möödub lähedalt. St. Omeri kirik, pärineb 15. sajandist. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Heli normaliseerimine

Heli normaliseerimine on helisignaali amplituudi soovitud väärtusele viimine. Seda kasutatakse sageli laulude helitaseme reguleerimiseks albumites. Heli normaliseerimine on üks vanimaid siiamaani kasutuses olevaid heli manipuleerimismeetodeid. Heli normaliseerimisel on kaks põhitüüpi, tipu normaliseerimine ja valjuduse normaliseerimine. Neile lisaks on veel RMS helitaseme normaliseerimine Tipu normaliseerimine on iga helisignaali nullist erineva punkti mingi teatud arvu jagu muutmine, kas üles või alla. Tavaliselt normaliseeritakse helisignaal 0 dBFS-ni. Tipu normaliseerimist võib võrrelda helitaseme muutmisega keerates volüüminuppu, kus volüüminupu väärtus on võimsustegur. Selleks, et saada võimsustegur, millega korrutada helisignaali punkte, ning et saavutada normaliseering 0 dBFS, peab leidma signaali absoluutväärtuselt kõrgeima tipu ehk kõige valjema punkti väärtuse ja jagama maksimaalse võimaliku väärtuse leitud tipu väärtusega. Valjuduse normaliseerimine on tipu normaliseerimisega võrreldes keerulisem, kuna arvestatakse ka inimkõrva kuulmise eripäraga. Näiteks, pidevad pikad toonid koosmängitud sama valjudustaset omavate hetkeliste lühemate toonidega kõlavad inimkõrvale erinevate valjudusastmetega kuigi tegelikult see signaali nähes nii ei ole. Täpselt selliste eripäradega peabki valjuduse normaliseerimisel arvestama. Mõned inimesed usuvad, et valjem muusika kõlab paremini, mis alustas trendi, kus muusikud, proovisid oma laule võimalikult valjuks muuta. Õnneks selle suures osas lõpetas valjuduse normaliseerimise kasutamine, mis sundis kõik laulud enamvähem ühele helitasemele. Valjuduse normaliseerimist mõõdetakse LUFS-ides, mis on helistandardid meediateenustel nagu raadio, televisioon ja filmid. RMS helitaseme normaliseerimine on sarnane valjuduse normaliseerimisele, aga ta ei arvesta inimkuulmise eripäradega täpselt nagu tipu normaliseerimine. See erineb tipu normaliseerimisest kuna RMS helitaseme normaliseerimine võetakse kogu helisignaali keskmine valjudus, mitte valjem punkt ehk tipp. Heli normaliseerimine peaks olema helitöötluse korral üks viimaseid etappe, kuna normaliseeritud helisignaali ei anna eriti töödelda, sest see on juba täpselt seal piirides, kus soovitud oli. Heli normaliseerimise tegemine läbi digitaalsete helitöötlus tarkvarade on samuti ohtlik, kuna tihti kirjutatakse algfail normaliseeritud failiga üle ja tagurpidi normaliseerides algfaili tagasi ei saa. [1]Audio Normalization: What Is It And Should I Care? Vaadatud 25. märtsil 2023 [2] Audio Normalization: Your Complete Guide to Normalizing Audio. Vaadatud 25. märtsil 2023 [3] Audio normalization. Vaadatud 25. märtsil 2023 [4] Peak normalization explained. Vaadatud 25. märtsil 2023 [5] Spotify Normalization Vaadatud 2. mai 2023
2022. aasta rannavõrkpalli maailmameistrivõistlused

2022. aasta rannavõrkpalli maailmameistrivõistlused toimusid 10.–19. juunil 2022 Roomas, Itaalias. Tegemist oli kolmeteistkümnendate ametlike rannavõrkpalli maailmameistrivõistlustega. Võistlustelt jäid eemale poliitilistel põhjustel Venemaa ja Valgevene sportlased ja taustajõud. Eestit esindasid meeste turniiril Kusti Nõlvak ja Mart Tiisaar, kes jäid jagama viiendat kohta, mis tähendas ka seni Eesti parima tulemuse kordamist rannavõrkpalli maailmameistrivõistlustel. Rome to host 2022 World Championships in June Beach Volleyball World, 18.01.2022. FIVB declares Russia and Belarus not eligible for international and continental competitions FIVB, 11.03.2022. Nõlvak: minu rünnak oleks võinud olla parem ERR Sport, 18.06.2022. Koduleht FIVB
Motšola

Motšola (ukraina keeles Мочола, ungari keeles Macsola) on küla Ukrainas Taga-Karpaadi oblastis Berehove rajoonis Velika Bõihani vallas. Motšola asub Ungari piirist umbes kahe ja poole kilomeetri kaugusel, Berehovest ligi viis kilomeetrit lõunas. Küla on esmamainitud 1327. aastal. Ukraina 2001. aasta rahvaloenduse andmetel pidas 80,15% Motšola elanikest emakeeleks ungari keelt. В Мочолі занепадає садиба, яка мала б бути окрасою села Beregovo Today, 15. september 2015 Угорці й угорська мова на Закарпатті : Закарпаття 1920–2020
Nālandā

Nālandā (hindi नालंदा) oli Indias Biharis 450. aastast eKr kuni 12. sajandini pKr tegutsenud vihaara ehk budistlik klooster. Ajaloolane Sukumar Dutt jaotab Nālandā kooli ajaloo kahte ajajärku: 6.–5. sajand eKr, kui kool kasvas, arenes ja õitses ning seda iseloomustasid liberaalsed kultuuritraditsioonid, ning 9.–12. sajand, kui toimus kooli allakäik. Õppeasutuse ajalugu ulatub tagasi Buddha aega. Usutakse, et Siddhārtha Gautama isiklikult külastas Nālandā kooli ja Pāvārika puudesalu, kus õpetas rahvast. Kevatta Sutta järgi olevat Nālandā olnud juba sel ajal mõjukas ja heal järjel linn, kuigi ei olnud veel õppekeskusena kuulsust kogunud. Buddha õpilane Sāriputta on sündinud ja ka surnud Nālandās. Arvatakse, et kuningas Ašoka olevat Nālandāsse tema auks lasknud ehitada templi. Tiibeti allikad väidavad, et Nāgārdžuna õpetas Nālandās. Aastal 450 eKr rajasid Gupta dünastia Nālandā vihaara. Seda ja sellele järgnevat ajastut iseloomustab areng ja õitseng. Nendel aegadel õppis koolis kuni 20 000 üliõpilast, keda õpetas 2000 õppejõudu. Üks mahasiddhadest, Nālandā kuninga poeg Ghandhapa omandas hariduse Nālandās, kus temast sai munk-õpetlane. Hiljem tegutses ta Patna lähedal kuningas Devapala (809–849) valduses. Nālandā hiilgeaeg jäi 7. sajandisse, kui kooli eestseisja oli Harsavardhana Kannaujist (606–647). Nālandā õpilaskond oli rahvusvaheline. Teiste seas õppis seal Tangi dünastia (618–907) ajal aastaid hiina palverändur Xuanzang (602–644/664), samuti oli rahvast Koreast ja mujalt. Õppeprogrammis olevat ka olnud eriainena i-tsing. Xuanzang on oma kirjutistes sellest ajastust detailse pildi maalinud. Iidses Bengalis ja Magadhas tekkis Pāla ajastul (750–1174) arvukalt kloostreid-õppeasutusi. Tiibeti allikate järgi eristus viis tähtsamat: Vikramashila (esinduslikem ülikool), Nālandā (juba endist hiilgust kaotanud, kuid siiski eriliselt tuntud), Somapura, Odantapurā ja Jaggadala. Need viis kooli moodustasid võrgustiku. 1193. aastal rüüstasid ülikooli türklased. Verise vandaalitsemise käigus olevat hukkunud tuhanded mungad ning hävitatud raamatukogu. Õppeasutus tegutses raskustele vaatamata siiski edasi. Kui Tiibeti tõlkija Chag Lotsawa (1197–1264) aastal 1235 Nālandāt külastas, leidis ta eest lagunenud ja rüüstatud kooli, kus 90-aastane õpetaja andis ligi 70 õpilasele tundi. Chag Lotsawa eluajal põgenesid needki õpilased, sest türklased jätkasid oma rüüsteretki. "Buddhist Monks And Monasteries Of India: Their History And Contribution To Indian Culture" by Dutt, Sukumar. George Allen and Unwin Ltd, London, 1962, lk 344 Hopkins, Jeffrey. "Meditation on Emptiness". Wisdom Publications, 1996 Altekar, Anant Sadashiv. "Education in Ancient India". Sixth, Varanasi: Nand Kishore & Bros, 1965 "Vajrayogini: Her Visualization, Rituals, and Forms by Elizabeth English". Wisdom Publications, 2002, lk 15
Elena Taloș

Elena Andreea Taloș (sünninimi Elena Andreea Panțuroiu; sündinud 24. veebruaril 1995 Câmpulungis) on rumeenia kergejõustiklane. Tema põhialaks on kolmikhüpe, aga ta tegeleb ka kaugushüppe ja mitmevõistlusega. Väljas Sees Allikas: IAAF Elena Taloș Rahvusvahelise Kergejõustikuliidu kodulehel (inglise) Elena Taloș veebisaidil Olympedia (inglise)
Šalankõ

Šalankõ ehk Salánk (ukraina keeles Шаланки, ungari keeles Salánk) on küla Ukrainas Taga-Karpaadi oblastis Berehove rajoonis Võloki vallas. Šalankõ asub Ungari piirist 13 km kaugusel, Berehovest ligikaudu 18 km idas. Küla on esmamainitud 1332. aastal. Ukraina 2001. aasta rahvaloenduse andmetel pidas 89,61% Šalankõ elanikest emakeeleks ungari keelt. Salánk Kárpátaljai Magyar Kulturális Szövetség Угорці й угорська мова на Закарпатті : Закарпаття 1920–2020
Leszek Milleri valitsus

Leszek Milleri valitsus tuli Poolas võimule 2001. aasta valimiste järel 19. oktoobril, lahkus sisetüli tõttu 2. mail 2004. 1Poola wiki järgi kuni 30. aprill 2004, samas valitsuse ametlik koduleht väidab, et lõpuni. Valitsus: [[1]]
1972. aasta suveolümpiamängud

1972. aasta suveolümpiamängud olid XX kaasaegsed olümpiamängud, mis toimusid 26. augustist 11. septembrini 1972 Münchenis, Baieri liidumaa pealinnas. München kinnitati olümpialinnaks Rahvusvaheline Olümpiakomitee 64. istungil Roomas 26. aprillil 1966. München edestas teises hääletusvoorus napilt, häältega 31:30, Montréali. Lisaks neile kandideerisid Detroit ja Madrid. Olümpiamängudel osales 122 maa sportlasi, kokku 7113 sportlast. Müncheni olümpiamängud on ajalukku läinud kõige kurvemate olümpiamängudena, sest Palestiina terroristid organisatsioonist Must September võtsid 5. septembril pantvangi 11 Iisraeli sportlast ja tapsid nad hiljem. Eestlastest tulid NSV Liidu koosseisus olümpiavõitjaks Leningradi esindanud Jüri Tarmak kõrgushüppes ja Eesti NSV-d esindanud Jaan Talts tõstmises. Eesti NSV-d esindasid ka vehklemises kuldmedali võitnud Svetlana Tširkova ja pronksmedali võitnud Georgi Zažitski. Aerutamine Judo Jalgpall Jalgrattasport Kergejõustik Korvpall Käsipall Laskmine Maadlus Maahoki Moodne viievõistlus Poks Purjetamine – Kielis Ratsutamine Sportvõimlemine Sõudmine Tõstmine Ujumine Veepall Vehklemine Vettehüpped Vibulaskmine Võrkpall
1956. aasta NSV Liidu meistrivõistlused rahvusvahelises kabes

III NSV Liidu meistrivõistlused rahvusvahelises kabes peeti 3.–24. septembrini 1956. aastal Kiievis. Nii nagu kahel esimesel korralgi jõudis pjedestaali kõrgeimale astmele Iser Kuperman.
EfTEN Capital

EfTEN Capital on ärikinnisvarasse investeeriv fondivalitseja, mis asutati 2008. aastal. See on oma tegevusvaldkonnas Baltimaade suurim ettevõte. Ettevõtte tegevjuht on Viljar Arakas. EfTEN Real Estate Fund III AS on 2015. aastal asutatud investeerimisfond, mis teeb investeeringuid rahavoogu tootvasse ärikinnisvarasse Balti riikides. Fond on peamiselt suunatud jaeinvestoritele. Fondil on käesoleval ajal kaheksa tütarettevõtjat, kelle kaudu omab fond oma kinnisvarainvesteeringuid Eestis, Lätis ja Leedus. Fondivalitseja on EfTEN Capital. Fondi portfelli kuuluvad Eestis näiteks: Pirita Pansionaat, ABC Motors AS hoone, Tähesaju Hortes, HORTES aianduskeskuse hoone Laagris, Laagri Selveri hoone, DSV logistikakeskuse lao- ja tootmishoone, UKU Keskus Viljandis. Alates 2017. aastast kaubeldakse EfTEN Real Estate Fund III aktsiatega Tallinna börsil. Sulev Vedler. "SUUR LUGU | Viljar Arakas tahtis saada tegijaks. Saigi" Eesti Ekspress, 25. märts 2023 Koduleht
2005. aasta rannavõrkpalli maailmameistrivõistlused

2005. aasta rannavõrkpalli maailmameistrivõistlused toimusid 21.–26. juunil 2005 Berliinis, Saksamaal. Tegemist oli viiendate ametlike rannavõrkpalli maailmameistrivõistlustega. Eestit esindasid meeste turniiril Kristjan Kais ja Rivo Vesik, kes saavutasid oma parima tulemuse turniiril ning jäid jagama 5.–6. kohta. 2005 Beach Volleyball World Championships Beach Majors, 09.05.2019. Kais ja Vesik jäid MM-l jagama viiendat kohta Postimees sport arhiiv, 25.06.2005. Tulemused BVB Info
Lieto

Lieto (rootsi keeles Lundo) on linn Soomes Päris-Soome maakonnas. Omavalitsusüksuse pindala on 303 km², millest 2 km² moodustab vesi. Naabervallad on Pöytyä vald, Marttila vald, Paimio linn, Kaarina linn, Turu linn ja Aura vald. Lietos tegutseb LEK ehk Liedon Eränkävijät, mis on üks Soome suurimaid skaudirühmi. Linnas asub keskaegne kivikirik, mis ehitati 1500. aasta paiku. 2015. aastal liideti Lietoga Tarvasjoki vald. 2022. aasta juulis sai Lieto linnaõigused. Lieto kesklinn Loukinaineni linnaosa algkool Lieto kirik Lieto mõis, kus tegutseb praegu muuseum
Eesti ratsarügement

Eesti ratsarügement, õigemini Eesti värvatud ratsarügement (rootsi keeles Estniska värfvade kavalleriregement) oli 1697. aastal formeeritud üksus, mis osales Rootsi poolel peamiselt Põhjasõjas kuni 1710. aastani. Eesti ratsarügement formeeriti 1697. aastal peamiselt kohaliku aadli poolt Eestimaal. Selle esimeseks ülemaks sai Magnus Johan von Tiesenhausen. Põhjasõja alguseks koosnes rügement neljast kompaniist, millest kaks paiknesid Riias ja kaks Narvas. 1702. aastaks oli väeosas kokku 400 meest. 1706. aastal värvati üksusesse 327 ja 1708. aastal 390 meest. Ooberstleitnant Ernst Carl von Glasenappi juhatuse all osales rügement Lybeckeri Ingerimaa sõjakäigul ning ka Eesti alal toimunud sõjategevuses. Pärast 1708. aastat jagati ratsarügemendi üksused teistesse väeosadesse laiali, arvatavasti Brakeli tragunirügementi. Ernst Carl von Glasenapp lahkus üksuse ülema kohalt 1710. aastal. Nordesvan, Carl Otto. Svenska arméns regementen 1700−1718. Lund: Berglinska boktryckeriet, 1920, lk 11. Nordesvan, Carl Otto. Svenska arméns regementen 1700−1718. Lund: Berglinska boktryckeriet, 1920. Lk 11 [1].
Essars

Essars on vald Põhja-Prantsusmaal Pas-de-Calais' departemangus. Põllumajandus- ja laevaehitusküla on Béthune'i kirdepoolne agul ja asub 32 km Lille'ist edelas, teede D171 ja D945 ristumiskoha ümbruses. Canal d’Aire ja Lawe jõgi eraldavad valda Béthune'ist. St. Jacques'i kirik, pärineb 20. sajandist. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Luoto vald

Luoto (rootsi keeles Larsmo) on vald Soomes Pohjanmaa maakonnas. Valla pindala on 177 km², millest 34 km² moodustab vesi. Naabervallad on Kokkola linn, Kronoby vald, Pedersöre vald ja Jakobstadi linn. Luoto vald koosneb umbes 360 saarest ja mitmetest skääridest. Rannajoone pikkus on umbes 500 kilomeetrit. Vallas asub Larsmo järv (Larsmosjön), mis on Soome suurim tehislik mageveejärv. Vald on enamuses rootsikeelne. 2014. aastani oli rootsi keel Luoto valla ainus ametlik keel. 1995. aastal loobus Luoto viimase vallana Soomes ja kogu Euroopa Liidus lahja alkoholi müügikeelust poodides. Luoto raamatukogu Luoto kirik "Muistatko vielä "kuivat" kunnat? – viimeinen keskioluen kieltänyt pitäjä antoi periksi 1995". suomenmaa.fi. 31.3.2024. Vaadatud 26.7.2024
Estrée-Blanche

Estrée-Blanche (lääneflaami: Strate) on vald Põhja-Prantsusmaal Pas-de-Calais' departemangus. Põllumajandusküla asub u. 19 km Béthune'ist loodes ja 48 km Lille'ist läänes, teede D341, D186 ja D159 ristumiskoha ümbruses. Väikesed jõed Surgeon ja Laquette ühinevad vallas. Estrée-Blanche asub Nord-Pas-de-Calais' söekaevanduspiirkonna äärmises servas. Osa selle pindalast kuulus kaevandusettevõttele, mis lõpetas tegevuse 1960. aastatel. Sellest ajastust on jäänud vaid mõned tüüpilised kaevurite majad. See on üks paljudest küladest Põhja-Prantsusmaal, mis kannab nime Estrées. Nime etümoloogia pärineb stratast, sõnast Rooma kiviteede kohta piirkonnas (millest mõned muutusid tänapäevasteks maanteedeks). Siit tuleneb Estreti, küla tee ääres, millest tekkis Estrées. India ratsavägi asus Esimese maailmasõja ajal Estrée-Blanche'is. St. Vaasti kirik, pärineb 16. sajandist. 15. sajandi Créminili loss, ehitatud Le May perekonna poolt 1443. aastal. Loss vaadatuna läänest Tagumine hoov Tornid ja tõstesild Lossi sissepääs Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Estrée-Cauchy

Estrée-Cauchy on vald Põhja-Prantsusmaal Pas-de-Calais' departemangus. Põllumajandusküla asub u. 19 km Arrasist loodes ja 18 km Béthune'ist lõunas, maantee D341 ääres. See on üks paljudest küladest Põhja-Prantsusmaal, mis kannab nime Estrées. Nime etümoloogia pärineb stratast, sõnast Rooma kiviteede kohta piirkonnas (millest mõned muutusid tänapäevasteks maanteedeks). Siit tuleneb Estreti, küla tee ääres, millest tekkis Estrées. St. Pierre'i kirik, pärineb 16. sajandist. 15. sajandi lossi varemed. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Perehrestja

Perehrestja (ukraina keeles Перехрестя, ungari keeles Tiszakeresztúr) on küla Ukrainas Taga-Karpaadi oblastis Berehove rajoonis Võloki vallas. Perehrestja asub Ungari piirist ligikaudu kahe kilomeetri kaugusel, Võnohradivist 14 km läänes ja Berehovest 16 km kagus. Küla on esmamainitud 1181. aastal. Praeguse ukrainakeelse ametliku nime Perehrestja sai küla 1946. aastal. Ukraina 2001. aasta rahvaloenduse andmetel pidas 74,22% Perehrestja elanikest emakeeleks ungari keelt. Tiszakeresztúr Kárpátaljai Magyar Kulturális Szövetség История Виноградовского района: путешествие прошлым Перекрестья-Тисокерестур Голос Карпат, 16. jaanuar 2016 Угорці й угорська мова на Закарпатті : Закарпаття 1920–2020
Igor Moissejev

Igor Aleksandrovitš Moissejev (vene keeles Игорь Александрович Моисеев; 21. jaanuar (vkj 8. jaanuar) 1906 Kiiev, Kiievi kubermang – 2. november 2007 Moskva) oli prantsuse ja rumeenia juurtega Nõukogude Liidu ja Venemaa balletitantsija, koreograaf ja rahvatantsuansambli juht. Elas 101-aastaseks. Igor Moissejev lõpetas 1924. aastal Moskvas Suure Teatri Balletikooli. Aastatel 1924–1939 oli ta Moskva Suure Teatri balletiartist (solist alates 1931. aastast). Ballettmeistrina tegutses alates 1931. aastast. 1930 aastatel oli ka Moskvas Punasel väljakul korraldatud kehakultuurlaste paraadide lavastajaid. 1937. aastal lõi Moissejev valitsuse heakskiidul riigis esimese professionaalse rahvatantsuansambli (tänapäeval Igor Moissejevi Riiklik Akadeemiline Rahvatantsuansambel) ja oli selle eesotsas kunstiline juhina kuni oma elu lõpuni. 1942 – Vene NFSV teeneline kunstnik 1944 – Vene NFSV rahvakunstnik 1950 – Moldaavia NSV teeneline kunstnik 1953 – NSV Liidu rahvakunstnik 1976 – Kirgiisi NSV teeneline kunstnik 1976 – sotsialistliku töö kangelane 1999 – Ukraina orden Teenete eest, 3 järk 2006 – Vürst Jaroslav Targa V järgu orden
Dragomirești

Dragomirești (ungari keeles Dragomérfalva, saksa keeles Dragomir) on linn Rumeenias Maramureși maakonnas. Dragomirești asub ajaloolises Marmaatia piirkonnas Iza jõe ääres. Dragomireștit on esmamainitud 1373. aastal. Linnaõigused sai Dragomirești 8. juulil 2004. Rumeenia 2011. aasta rahvaloenduse andmetel oli Dragomirești elanikest rumeenlasi 97,38% ja teistest rahvustest inimesi 0,46%. Rahvus oli teadmata 2,14%-l inimestest. Dragomireștis on sündinud Ungari rahandusminister aastatel 1924–1928 János Bud (1880–1950). Dragomirești Portal Maramureș Bud János Magyar Katolikus Lexikon. Vaadatud 22. mail 2023
Jerzy Buzeki valitsus

Jerzy Buzeki valitsus tuli Poolas võimule 1997. aasta valimiste järel 31. oktoobril ning läks laiali järgmiste valimiste kaotamise järel 19. oktoobril 2001. 1kohusetäitja 2 originaalis Minister Rolnictwa i Gospodarki Żywnościowej [Valitsuse koosseis]
MacKenzie Weegar

MacKenzie Weegar (sündinud 7. jaanuaril 1994 Ottawas) on Kanada jäähokimängija, kes mängib kaitsjana NHL-i klubis Calgary Flames. Aastatel 2012–2014 mängis ta Quebec Major Junior Hockey League'i klubis Halifax Mooseheads. 2013. aastal võitis ta klubiga Memorial Cup'i. 2013. aastal valis Florida Panthers ta NHL-i draft '​is 206. valikuna. Panthersiga sõlmis ta lepingu 2014. aasta mais. Aastatel 2014–2017 mängis ta Pantersi tütarklubides American Hockey League'is (AHL) ja ECHL-is. 2017. aastal osales ta AHL-i tähtede mängul. NHL-is debüteeris Weegar 3. aprillil 2017 mängus Montreal Canadiensi vastu. Panthersi põhikoosseisus mängis Weegar alates hooajast 2017/18. Esimese värava lõi ta liigas 20. detsembril 2017 mängus Pittsburgh Penguinsi vastu. 2022. aasta juulis kaubeldi Weegar suurema tehingu raames Panthersist Calgary Flamesi. https://www.eliteprospects.com/player/97908/mackenzie-weegar (vaadatud 26.3.2023) "Panthers acquire Tkachuk from Flames in blockbuster for Huberdeau, Weegar". The Sports Network. 22. juuli 2022. Vaadatud 22. juulil 2022. "Panthers get Tkachuk from Flames for Huberdeau, Weegar". usatoday.com. 22. juuli 2022. Vaadatud 22. juulil 2022. MacKenzie Weegar NHL.com lehel MacKenzie Weegar hockeydb.com lehel
AC Oulu

AC Oulu (ACO) on Soome jalgpalliklubi, mis tegutseb Oulus. See mängib Soome kõrgliiga Veikkausliiga. Ametlik koduleht AC Oulu Veikkausliiga lehel
Zapson

Zapson (ukraina keeles Запсонь, ungari keeles Zápszony) on küla Ukrainas Taga-Karpaadi oblastis Berehove rajoonis Kossoni vallas. Zapson asub Ungari piirist ligikaudu kolme kilomeetri kaugusel, Berehovest umbes 15 km loodes. Küla on esmamainitud 1271. aastal. Aastatel 1946–1991 oli küla nimi Zastavne. Ukraina 2001. aasta rahvaloenduse andmetel pidas 94,27% Zapsoni elanikest emakeeleks ungari keelt. Запсонь Go-To.Rest Угорці й угорська мова на Закарпатті : Закарпаття 1920–2020
Davõdiv

Davõdiv (ukraina keeles Давидів, poola keeles Dawidów) on küla Ukrainas Lvivi oblastis Lvivi rajoonis, Davõdivi valla halduskeskus. Davõdiv asub Lvivi kesklinnast ligikaudu 13 km lõunakagus. Küla on esmamainitud 1386. aastal. Davõdivis on üles kasvanud poola luuletaja ja publitsist Kornel Ujejski (1823–1897). 198. rocznica urodzin Kornela Ujejskiego (1823-1897) Fundacja Dla Dziedzictwa
Kuulamispartituur

Kuulamispartituur (saksa keeles Hörpartitur) on muusikas kõla põhjal loodud, tavaliselt graafilist notatsiooni kasutav transkriptsioon, mis võimaldab muusikalisi struktuure visualiseerimise kaudu paremini analüüsida. Kuulamispartituure hakati looma peamiselt elektroakustilise muusika jaoks. Näiteks Rainer Wehinger lõi 1970. aastal kuulmispartituuri György Ligeti elektroakustilisele teosele "Artikulation" (1958). Tuntud on ka Karlheinz Stockhauseni "Studie II" jaoks hiljem loodud analüütiline kuulamispartituur, mille piisav täpsusaste võimaldab teost uuesti reprodutseerida. Tänapäeval on kuulamispartituur levinud ka laivelektrooniliste heliteoste elektroonikapartii kirjapanemisel. Julia H. Schröder. Grafische Notation und musikalische Grafik, Hörpartituren